Στοιχεία για τη δεκαετία του ’20, Πρόταση έκθεσης για την «Πόλη: μυθιστόρημα σε 100 ξυλογραφίες» του Φρανς Μαζερέελ
Creators: name: Πουλιανίτη, Παναγιώτα Νεφέλη Αθανασίου
Publisher: name: Aristotle University of Thessaloniki
Year: 2023
Subjects: Μητρόπολη
Νεωτερικότητα
Αναπαραστάσεις
Metropolis
Modernity
Representations

description: Η παρούσα εργασία έχει ως θέμα την παρουσίαση των χαρακτηριστικών της ζωής στη νεωτερική ευρωπαϊκή μητρόπολη και τον νοηματικό προγραμματισμό και σχεδιασμό έκθεσης των εκατό ξυλογραφιών του Φρανς Μαζερέελ που περιέχονται στο έργο του Η πόλη: μυθιστόρημα σε 100 ξυλογραφίες, μια καλλιτεχνική αναπαράσταση της μεγαλούπολης στη δεκαετία του 1920. Αρχικά, ανιχνεύονται τα ιστορικά στοιχεία της περιόδου (αρχές 19ου – μέσα 20ου αιώνα) κατά την οποία, με την πρόοδο της επιστήμης και της τεχνολογίας, συντελέστηκαν οι μεταβολές τόσο στην οικονομία όσο και στο εποικοδόμημα και διαμόρφωσαν την καινούργια φυσιογνωμία του κόσμου που αποκαλούμε νεωτερικότητα. Στη συνέχεια παρουσιάζονται οι ανανεώσεις στο καλλιτεχνικό πεδίο, με έμφαση στον Εξπρεσιονισμό και τον Νέο Πραγματισμό με τα οποία συνομιλεί η Πόλη και δίνονται τα στοιχεία της νεωτερικότητας τα οποία, εκτός από την αστικοποίηση και την κοινωνική κινητικότητα, είναι ο ορθολογισμός και η διανοητικότητα στη συμπεριφορά και τον τρόπο σκέψης, η εκκοσμίκευση, ο αυτοπροσδιορισμός και η αυτονομία του ατόμου. Η μεγαλούπολη είναι ο χώρος στον οποίο συνοψίζονται όλα τα παραπάνω χαρακτηριστικά. Γι’ αυτό περιγράφεται η εξέλιξή της και τα γνωρίσματα που προσέλαβε στο διάστημα αυτό και ιδιαίτερα στη δεκαετία του 1920. Ακολούθως, δίνονται πληροφορίες σχετικά και με άλλες καλλιτεχνικές αναπαραστάσεις της πόλης – εικαστικές τέχνες, λογοτεχνία, κινηματογράφος – από τις οποίες αντλούνται στοιχεία που αποτελούν εποπτικό υλικό της προτεινόμενης έκθεσης και παρουσιάζονται απόψεις για τη μοντέρνα πόλη των Γκέοργκ Ζίμελ, Βάλτερ Μπένγιαμιν, Ζίγκφριντ Κρακάουερ (Siegfried Kracauer) που θέλησαν να εξηγήσουν τη ζωή σε αυτήν. Τέλος, παρουσιάζονται ο νοηματικός προγραμματισμός και ο νοηματικός σχεδιασμός της έκθεσης, η οποία έχοντας ως βάση το παραπάνω θεωρητικό πλαίσιο και σύμφωνα με τους κανόνες της σύγχρονης μουσειολογίας, φιλοδοξεί να αποτελέσει για τους επισκέπτες της το έναυσμα για προβληματισμό, συναισθηματική και λογική επεξεργασία του περιεχομένου της και σύνδεσή του με τα σύγχρονα δεδομένα της πραγματικότητας. Ο νοηματικός σχεδιασμός συνοδεύεται από τρισδιάστατες απεικονίσεις που αποδίδουν τις προθέσεις στον χώρο.
description: The present assignment focuses on presenting the characteristics of life in the modern European metropolis and the conceptual programming and planning of an exhibition featuring the one hundred woodcuts by Frans Masereel found in his work The City: A Novel in 100 Woodcuts, an artistic representation of the metropolis in the 1920s. Initially, the historical elements of the period (early 19th to mid-20th century) are identified, during which advancements in science and technology brought about changes in both the economy and the urban landscape, shaping the new face of the world known as modernity. Subsequently, the developments in the artistic field, with emphasis on Expressionism and New Objectivity, which the City engages with, are presented, along with the elements of modernity, including urbanization, social mobility, rationality, intellectual behavior and thinking, secularization, self-identification, and individual autonomy. The metropolis is the space where all these characteristics are condensed. Therefore, its evolution and the features it acquired during this period, particularly in the 1920s, are described. Furthermore, information is provided regarding other artistic representations of the city in visual arts, literature, and cinema, from which elements are drawn as visual material for the proposed exhibition. Opinions on the modern city by Georg Simmel, Walter Benjamin, and Siegfried Kracauer are also presented, as they sought to explain life within it. Finally, the conceptual programming and planning of the exhibition are presented, which, based on the aforementioned theoretical framework and following the principles of contemporary museology, aims to serve as a stimulus for visitors to engage in reflection and emotionally and logically process its content, connecting it to contemporary realities. The conceptual planning is accompanied by three-dimensional representations that convey the intentions within the physical space.
description: Σε συνεργασία με: Παιδαγωγικό Δημοτικής Εκπαίδευσης (Πανεπιστήμιο Δυτικής Μακεδονίας)